text: Kvæstet 43-årig mand fløjet væk efter eksplosionsbrand
  16 maj 2019 kl. 11.14
  En 43-årig mand blev torsdag ved middagstid fløjet til Rigshospitalet i kritisk tilstand efter en voldsom brand på en landbrugsejendom i Bredebro. 
  Manden blev kvæstet efter en eksplosionsbrand på et større landbrug på Birkevej i Bredebro, hvor et vidne slog alarm klokken 11.31, oplyser Syd- og Sønderjyllands Politi.
  Den kvæstedes tilstand er kritisk, efter at der ved branden er sket en form for eksplosion af brandbar væske. De pårørende er underrettet.
  Branden udviklede kraftig sort røg.
  - Vi opfordrer naboer til at holde sig indendøre for en sikkerheds skyld. Vi forventer, at branden snart er slukket, siger vagtchef Nikolaj Hølmkjær fra Syd- og Sønderjyllands Politi til TV SYD.
  Branden er opstået og eksplosionen er sket, mens den 43-årige opholdt sig i landbrugsejendommens stuehus.
  Politiet har endnu ingen information om, hvilken type væske, der er tale om.
  